Súradnice: 49°17′11″S 20°52′49″V﻿ / ﻿49,2864°S 20,8804°V﻿ / 49.2864; 20.8804

**Podmagurský potok** je potok v regióne Šariš, v strede územia obce Orlov, v okrese Stará Ľubovňa v Prešovskom kraji. Je ľavostranným prítokom Popradu, ktorý je ďalej prítokom Dunajca v povodí Visly; má dĺžku 3,6 km. Je vodným tokom V. rádu. Hydrologické poradie (číslo povodia): 3-01-03-307. Geomorfologická kategorizácia: na pomedzí geomorfologického celku Ľubovnianska vrchovina a geomorfologického celku Spišsko-šarišské medzihorie, geomorfologického podcelku Ľubotínska pahorkatina.

Prameň
------

Pramení v nadmorskej výške 760 m n. m. v lesnom extraviláne v strede územia obce Orlov v lese *Uhlisko* a zároveň na juhozápadnom svahu lesa *Hubová* v okrese Stará Ľubovňa, v geomorfologickom celku Ľubovnianska vrchovina.

Opis toku
---------

Tečie južným smerom lesným extravilánom, v nadmorskej výške 679 m n. m. priberá krátky pravostranný bezmenný prítok, v nadmorskej výške 624 m n. m. priberá ľavostranný prítok pritekajúci z juhozápadného úpätia lesa *Kurčínska Magura* s prameňom 200 m južne od poľovníckej chaty Orlov - Orol, v nadmorskej výške 584 m n. m. priberá pravostranný bezmenný prítok pritekajúci z lesa *Stredný vrch*, v nadmorskej výške 577 m n. m. priberá krátky ľavostranný bezmenný prítok z lesa *Na Mláčky*, v nadmorskej výške 563 m n. m. priberá pravostranný bezmenný prítok z lesa *Laz*, v nadmorskej výške 539 m n. m. priberá ľavostranný bezmenný prítok prameniaci na južnom svahu lesa *Kurčínska Magura*, vyteká z lesa a vteká do poľnohospodárskeho extravilánu, ľavým brehom obteká pole *Kostolné*, ľavým brehom obteká osadu *Kostolné*, podteká cestu z Orlova do do jeho časti obce *Andrejovka* a v nadmorskej výške 474 m n. m. ústi do Popradu ako jeho ľavostranný prítok v povodí Dunajca. *Podmagurský potok* má šesť bezmenných prítokov.

*Podmagurský potok* pramení na území lesného extravilánu, preteká extravilánom a ústi na území poľnohospodárskeho extravilánu obce Orlov v okrese Stará Ľubovňa v Prešovskom kraji, preteká na pomedzí geomorfologickej oblasti Východné Beskydy, geomorfologického celku Ľubovnianska vrchovina pramenným úsekom a geomorfologického celku Spišsko-šarišské medzihorie, geomorfologického podcelku Ľubotínska pahorkatina úsekom ústia.

Pôvod názvu
-----------

Názov vodného toku *Podmagurský potok* má pôvod v názve lesa *Kurčínska Magura* v obci Orlov v okrese Stará Ľubovňa, ktorého juhozápadné a južné svahy odvodňuje. Z toponyma *Kurčínska Magura* rozšírením o predponu *pod-* a o formant *-ský* a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Podmagurský potok* ako súčasť veľmi početnej skupiny názvov v slovenskej toponymii, najmä hydronymii. Názov lesa *Kurčínska Magura* v obci Orlov rozprestierajúci sa aj v susednej obci Legnava má pôvod v charakteristickom výskyte topografického objektu *magura* vo význame *vrch, kopec* v priestore pomenúvaného lesa. Najstarší listinný doklad o výskyte názvu obce v podobe *Orlou* je z roka 1349.

Hydronymum *Podmagurský potok* bolo štandardizované v roku 2007.

Referencie
----------

1. ↑  Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  (cit. 2021-12-25).
2. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava : Štátny geologický ústav Dionýza Štúra, 2011. Dostupné on-line na  [cit. 2021-12-25]
3. ↑  Priebeh vodného toku Podmagurský potok v Základnej báze údajov geografického informačného systému ZB GIS. Dostupné on-line na  [cit. 2021-12-26].
4. ↑  Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy nesídelných geografických objektov, Východoslovenský kraj. Slovenský úrad geodézie a kartografie, č. P-378/1975 z 19.11.1975, Kartografické informácie 8. 153 s. S. 66. Bratislava 1976. 79-002-76.
5. ↑  Geografické názvy okresu Stará Ľubovňa A10. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-196/1988 zo 11.7.1988. 58 s. S. 32, 47, 48, 49, 50, 54. ISBN 80-85164-14-0.
6. ↑  Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 12, 116, 123. 079-902-87 NVA.
7. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 25, 26, 136, 142.
8. ↑   *Vlastivedný slovník obcí na Slovensku*. 1. vyd. Diel II. Bratislava : Veda, 1977. 517 s. S. 356.
9. ↑  Rozhodnutie Úradu geodézie, kartografie a katastra Slovenskej republiky č. P-2144/2007 zo dňa 30.3.2007 o štandardizácii 566 názvov nesídelných geografických objektov - vodných tokov a vodných plôch. Príloha č. 1. Spravodajca ÚGKK SR, 2007, ročník 39, čiastka 2, s. 40 - 47. Dostupné online  [cit. 2021-12-27.]

  


| * z
* d
* u
Vodné toky v povodí Popradu (od Jakubianky po vtok do Poľska) |
| --- |
| 
* Blízky potok
* Dlhý potok
* Doštenský potok
* Dubničný potok
* Grešiacky potok
* **Hraničná**
* Hrebeniacky potok
* Hromovec
* Hrona
* Chmeľnický potok
* Jasienok
* Kozelský potok
* Krčmársky potok
* Krendželovský potok
* Kurčínsky potok
* Lieskový potok
* **Lipník**
* **Ľubotínka**
* Ľubovnianka
* Maslienka
* Oľšavec
* Pálenický potok
* Podmagurský potok
* Rakovec
* **Smrečný potok**
* Soliská
* Starina
* Sulínsky potok
* **Šambronka**
* Údolčanka
* Uhliskový potok
* Vlčí potok
* Závodský potok
* Závršský potok

 |
| 
Súvisiace šablóny
Vodné toky v povodí Hraničnej
Vodné toky v povodí Ľubotínky
Vodné toky v povodí Smrečného potoka
Vodné toky v povodí Popradu (2. časť)
 |